EkBass/fiwiki-20250220-pages-articles huggingface dataset:
Bertrand Traoré

Bertrand Isidore Traoré (s. 6. syyskuuta 1995 Bobo-Dioulasso Viitattu 22.10.2021) on burkinalainen jalkapalloilija, joka edustaa alankomaalaista Ajaxia. Pelipaikaltaan hän on hyökkäävä keskikenttäpelaaja. Englannin Valioliigassa pelaava Chelsea teki lokakuussa 2013 Traorén kanssa neljän ja puolen vuoden pituisen sopimuksen.Chelsea sign Burkina Faso starlet Bertrand Traoré on long-term deal The Guardian. Viitattu 19.11.2013. Hän pelasi lainalla Eredivisien Vitessessä tammikuusta 2014 kesäkuuhun 2015 ja teki 42 liigattelussa 16 maalia. Kaudella 2015–2016 hän pelasi Chelseassa kymmenen valioliigaottelua, joissa teki kaksi maalia, sekä kaksi ottelua Mestarien liigassa. Kaudella 2016–2017 hän pelasi lainalla Amsterdamin Ajaxissa 24 Eredivisien ottelua, joissa teki yhdeksän maalia sekä 13 ottelua Eurooppa- liigasa, ja teki neljä maalia. Traoré siirtyi kesällä 2017 Ranskaan Lyonin joukkueeseen, jossa hän pelasi kolme kautta. Pelaamissaan 88 Ligue 1:n ottelussa hän teki 21 maalia, 13 Mestarien liigan ottelussa kaksi maalia ja yhdeksässä Eurooppa-liigan ottelussa neljä maalia. Hän siirtyi Englannin Valioliigan Aston Villaan 18,4 miljoonan euron siirtosummalla syyskuussa 2020. Avauskaudellaan hän teki 36 liigaottelussa seitsemän maalia ja antoi seitsemän maalisyöttöä, mutta kaudella 2021–2022 hän pelasi vain yhdeksässä liigaottelussa. Syyskaudella 2022 hän pelasi Basaksehirissa lainalla 12 Turkin Superliigan ottelua, joissa teki kaksi maalia. Kuudessa Konferenssiliigan ottelussaan hän onnistui kerran maalinteossa. Kevätpuolella 2023 hän teki kahdeksassa Valioliigan ottelussa kaksi maalia. Hän pelasi syyskaudella 2023 kahdessa Valioliigan ja kolmessa Konferenssiliigan ottelussa yhteensä 25 minuuttia. Hän siirtyi ilmaissiirrolla Villarrealiin helmikuun alussa ja pelasi loppukauden aikana 11 Primera Divisiónin ottelua ja teki yhden maalin. Maajoukkuetasolla Traoré teki debyyttinsä Burkina Fason joukkueessa syyskuussa 2011, vain 15-vuotiaana. Hän on kesäkuun 2024 loppupuolelle mennessä pelannut 75 maaottelua ja tehnyt niissä 19 maalia. Hän on toiminut pääsääntöisesti joukkueen kapteenina vuodesta 2022 lähtien. Hän on pelannut Afrikan- mestaruuskilpailuissa yhden ottelun 2012, kolme ottelua 2015, kuusi ottelua, joissa teki yhden maalin Burkinan Fason saavuttaessa pronssia 2017, viisi ottelua, joissa teki yhden maalin 2022 sekä neljä ottelua, joissa teki kolme maalia 2024. MM-karsintaotteluita hän on pelannut kaksitoista ja tehnyt niissä neljä maalia. Hän voitti alle 17-vuotiaiden Afrikan-mestaruuden 2011. == Lähteet == Luokka:Burkinalaiset jalkapalloilijat Luokka:Vuonna 1995 syntyneet Luokka:Elävät henkilöt
Eduskuntatalon pommi-isku 1950

Eduskuntatalon pommi-isku oli Suomen eduskuntataloon Helsingissä 14. helmikuuta 1950 tehty pommi-isku. Isku tehtiin juuri ennen eduskuntatalossa järjestettyä presidentinvaalia.Vuosisatamme kronikka, s. 707. Gummerus 1987. == Tapahtumat == Helsingin Sanomat kirjoitti iskusta seuraavasti: > "Kymmenkunta minuuttia ennen kello yhtä toissayönä tuntematon tihutyöntekijä > hiipi eduskuntatalon takaa kohti sen pääsisäänkäytävää, hyppäsi yli paikalla > olevan kiviaidan ja eteni kivipilarien suojaamana pääovelle. Täällä hän > kaikessa rauhassa saattoi sivullisten katseilta suojassa valmistella > räjäytystä, josta seuraavana aamuna, eilen, muodostui yleinen puheenaihe. > Kello 0.55 räjähti panos, joka rikkoi pääoven ikkunat ja väänsi sen > rautakehykset muodottomiksi." Poliisin tutkimusten mukaan räjäyttäjä oli käyttänyt ns. avopanosta ja räjähdysaineena oli ollut joko 3 kiloa dynamiittia tai 1,5 kiloa TNT:tä. Räjähdys aiheutti noin 200 000 markan aineelliset vahingot. Aluksi monet tahot, esimerkiksi ruotsalainen iltapäivälehti Expressen, epäilivät iskusta suomalaisia kommunisteja. Pian eräs helsinkiläinen mies kuitenkin tunnusti teon isälleen. Syynä iskuun oli ollut mielenhäiriö, eikä siihen liittynyt mitään poliittisia motiiveja. == Lähteet == == Aiheesta muualla == * Attentaatti Helsingissä. Pommi räjähti eduskuntatalon pääoven edessä, Laatokka, 15.02.1950, nro 37, s. 1, Kansalliskirjaston digitaaliset aineistot * Pomminräjäyttäjistä ei ole vielä päästy selville, Laatokka, 16.02.1950, nro 38, s. 1, Kansalliskirjaston digitaaliset aineistot * Eduskuntatalon attentaatti selvitetty. Jakomielisyyttä sairastavan "pommimiehen" motiivina Gustaf-nimen esiintyminen yleisradiossa, Laatokka, 24.02.1950, nro 45, s. 1, Kansalliskirjaston digitaaliset aineistot * Eduskuntatalon attentaattori syytettyjen penkillä eilen Helsingin raastuvanoikeudessa, Laatokka, 04.03.1950, nro 52, s. 1, Kansalliskirjaston digitaaliset aineistot * Eduskuntatalon pommimies pääsi rangaistuksetta, Laatokka, 23.07.1950, nro 165, s. 4, Kansalliskirjaston digitaaliset aineistot Luokka:1950-luvun rikokset Suomessa Luokka:1950 Luokka:Rikokset Helsingissä Pommi-isku
Arctops

Arctops (nimen merkitys: ”karhunkasvo”) on sukupuuttoon kuollut terapsidisuku, joka eli nykyisen Etelä-Afrikan alueella myöhäisellä permikaudella. Suvun tyyppilaji on Arctops willistoni, mutta muut sukuun luetut lajit ovat epävarmoja. Suku tunnetaan pelkistä kalloista, jotka saattavat kaikki kuulua samaan lajiin tai sitten eivät. Arctops oli Gorgonopsia-alalahkoon kuuluva lihansyöjä. A. willistonin kallo on noin 30 cm:n pituinen, ja koko eläin oli todennäköisesti noin 2 metriä pitkä. Arctops saattaa olla Scylacognathus-suvun aikuinen muoto, jolloin se olisi tämän synonyymi.By Group‎ > ‎Gorgonopsia‎ > Arctops willistoni Palaeocritti - a guide to prehistoric animals (viitattu 19. 11. 2013) Genus: Arctops WATSON, 1914 Paleofile.com (viitattu 19. 11. 2013) EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS ==Lähteet== Luokka:Gorgonopsia
Scylacognathus

Scylacognathus (nimen merkitys: ”nuoren koiran leuka”) on sukupuuttoon kuollut terapsidisuku, joka eli permikaudella. Sukuun luetaan lajit S. parvus, S. robustus ja S. kitchingi. Scylacognathus oli pieni Gorgonopsia-alalahkoon kuuluva lihansyöjä. Sen fossiileja on löydetty Etelä-Afrikasta. Arctops-sukuun luokitellut fossiilit saattavat olla Scylacognathus-suvun aikuisia yksilöitä. Tällöin Arctops olisi Scylacognathusin synonyymi.By Group‎ > ‎Gorgonopsia‎ > Scylacognathus Palaeocritti - a guide to prehistoric animals (viitattu 19. 11. 2013) Genus: Scylacognathus BROOM, 1913 Paleofile.com (viitattu 19. 11. 2013) EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS ==Lähteet== Luokka:Gorgonopsia
Immergo

__notoc__ Immergo on suomalainen, vuonna 2007 perustettu dark-, death- ja black metal -vaikutteista sinfonista metallia soittava yhtye. Immergo julkaisi esikoisalbuminsa Sunken World vuonna 2013. Immergo on ilmoittanut esikuvikseen muun muassa yhtyeet Carach Angren, Dimmu Borgir ja Shade Empire. Immergo toimi aluksi nimellä Drowlich, jonka alla julkaistiin demo nimeltä Benighted Illumination. == Jäsenet == * Matti Latikka – kitara ja taustalaulu (2009–) * Toni Piispanen – kitara (2007–) * Mikko Pyykkö – basso (2008–) * Joni Samanen – rummut (2007–) * Johanna Miettinen – laulu (2013–) === Entiset jäsenet === * Ann-Sofie Österberg – koskettimet (2007–2010) * Helena Susi – koskettimet (2011–2012) * Harri Lapinoja – laulu (2007–2013) == Diskografia == === Albumit === * === Demot === * == Lähteet == * Immergo.net == Aiheesta muualla == * Immergon virallinen sivusto * * * Immergo facebookissa Luokka:Suomalaiset metalliyhtyeet
Inostrancevia

Inostrancevia on sukupuuttoon kuollut Gorgonopsia-alalahkoon kuuluva terapsidisuku. Nämä terapsidit olivat suurikokoisia lihansyöjiä, jotka elivät myöhäisellä permikaudella. Inostrancevia on nimetty paleontologi Aleksandr Inostrantsevin kunniaksi. Sukuun luetaan kolme lajia: Inostrancevia alexandri, Inostrancevia latifrons ja Inostrancevia uralensis. Näistä I. alexandri tunnetaan kahdesta hyvin säilyneestä luurangosta. I. latifrons tunnetaan huonommin säilyneestä luurangosta ja I. uralensis vain aivokopan kappaleista. I. alexandrin kallo on pituudeltaan noin 51 cm, ja koko eläimen pituus on suunnilleen 2,7 metriä. I. latifrons on kooltaan suurempi. Inostrancevian fossiileja on löydetty Venäjältä.By Group‎ > ‎Gorgonopsia‎ > Inostrancevia Palaeocritti - a guide to prehistoric animals (viitattu 20. 11. 2013) Genus: Inostrancevia AMALITSKI, 1922 Paleofile.com (viitattu 20. 11. 2013) Pravoslavlev, P.A. Gorgonopsidae from the North Dvinsky excavations of V. P. Amalitsky. ACADEMY OF SCIENCES OF THE UNION OF SOVIET SOCIALIST REPUBLICS == Fylogenia == Phylogeny and Evolution of the Gorgonopsia with a Special Reference to the Skull and Skeleton of GPIT/RE/7113 (‘Aelurognathus?’ parringtoni) Tiedosto:Inostrancevia skeleton.jpg|Instrancevian luuranko Melbournessa Tiedosto:Inostrancevia alexandri.JPG|Inostrancevia alexandrin luuranko Tiedosto:Inostrancevia alexandri.jpg|Inostrancevia alexandrin luuranko Tiedosto:Inostrancevia latifrons12.jpg|Inostrancevia latifronsin rekonstruktio Tiedosto:Dinosaurium, Inostrancevia alexandri 1.jpg|Inostrancevia alexandrin luuranko Prahassa Tiedosto:Inostrancevia.jpg|I. alexandrin holotyyppi-luuranko Tiedosto:Inostrancevia BW.jpg|Rekonstruktio Tiedosto:Inostranc lati2DB.jpg|Rekonstruktio I. latifronsin hyökkäyksestä Scutosaurus karpinskiin kimppuun vedessä ==Lähteet== Luokka:Gorgonopsia
Angelic Upstarts

Angelic Upstarts on vuodesta 1977 toiminut englantilainen punk rock-yhtye. Se on tunnettu antifasistisista ja vasemmistolaisista sanoituksistaan. Yhtye liitetään myös ei-rasistiseen skinhead-kulttuuriin. Angelic Upstartsia pidetään yhtenä Britannian 1970-luvun lopun punk-aallon poliittisimmista yhtyeistä.Artist Biography by Jason Ankeny AllMusic. Viitattu 20.11.2013. Angelic Upstartsin kaupallisesti menestyneimmät albumit ovat yhtyeen neljä ensimmäistä julkaisua, jotka kaikki nousivat Britannian albumilistalle. Debyyttialbumi Teenage Warning oli korkeimmillaan sijalla 29 ja livealbumi Angelic Upstarts Live sijalla 27. == Diskografia == *Teenage Warning (1979) *We Gotta Get out of This Place (1980) *2,000,000 Voices (1981) *Still from the Heart (1982) *Reason Why? (1983) *Last Tango in Moscow (1984) *Power of the Press (1986) *Blood on the Terraces (1987) *Bombed Out (1991) *Sons Of Spartacus (2002) *The Dirty Dozen (2011, split-albumi Crashed Outin kanssa) *Bullingdon Bastards (2015) == Lähteet == == Aiheesta muualla == *Angelic Upstartsin viralliset kotisivut Luokka:Brittiläiset punkyhtyeet
Los Fastidios

Los Fastidios on vuonna 1991 perustettu italialainen punk rock-yhtye, jonka yhdistetään rasismin vastaisten skinheadien RASH- ja SHARP- liikkeisiin.[case=singleView&tx;_iimbandinfo_pi1[showUid]=6 Los Fastidios] Mad Butcher Records. Viitattu 20.11.2013. Yhtyeen sanoitukset käsittelevät yleensä erilaisia yhteiskunnallisia epäkohtia, muun muassa rasisimia ja eläinten oikeuksia. Osa jäsenistä on myös kasvissyöjiä. Yhtyeen jäsenet tunnetaan innokkaina jalkapallonfaneina ja Italian neljännellä sarjatasolla pelaavan Virtus Veronan kannattajina. Los Fastidios on esiintynyt muun muassa espanjalaisen Rayo Vallecanon, saksalaisen FC St. Paulin sekä skotlantilaisen Glasgow Celticin vasemmistolaisten kannattajien järjestämissä konserteissa. Yhtye on myös levyttänyt useita jalkapalloaiheisia kappaleita, muun muassa antifasististen ultrien tunnuslauluksi nousseen kappaleen Antifa Hooligans sekä version Liverpoolin kannattajien tunnetuksi tekemästä hymnistä You'll Never Walk Alone.Los Fastidios – 1991-2001 Ten Years Tattooed On My Heart Last.fm. Viitattu 20.11.2013. == Diskografia == === Albumit === *Hasta la baldoria (1996, split-albumi F.F.D.-yhtyeen kanssa) *Contiamo su di voi! (1998) *1991 - 2001 Ten Years Tattooed on My Heart (2001) *Guardo Avanti (2001) *La verdadera fuerza de la calle (2003) *Siempre Contra (2004) *Sopra e Sotto il palco (2005, live) *Rebels 'N' Revels (2006) *Anejo 16 Anos (2007) *All'Arrembaggio (2009) == Lähteet == Luokka:Italialaiset punkyhtyeet
You’ll Never Walk Alone

You’ll Never Walk Alone on vuonna 1945 sävelletty amerikkalainen musikaalikappale, joka nykyään tunnetaan parhaiten englantilaisen Liverpool FC:n jalkapallojoukkueen kannattajien laulamana kannatuslauluna ja seuran tunnuskappaleena. Alkuperäisen laulun sävelsi Carousel-nimiseen musikaaliin Richard Rodgers, ja sen sanoituksen teki Oscar Hammerstein II.”You’ll Never Walk Alone” BBC. Viitattu 20.11.2013. == Jalkapallohymni == Vuonna 1963 kappaleen levytti liverpoolilainen yhtye Gerry and the Pacemakers ja se nousi välittömästi Britannian singlelistan ykköseksi neljän viikon ajaksi. Liverpool FC:n kannattajat omivat kappaleen pian itselleen ja alkoivat laulaa sitä katsomossa ennen jokaisen pelin alkua. Se on myöhemmin levinnyt myös usean muun jalkapallojoukkueen kannattajien keskuuteen, sitä laulavat muun muassa skotlantilaisen Glasgow Celticin sekä useiden hollantilaisten ja saksalaisten joukkueiden fanit. Yleisesti ”You’ll Never Walk Alone” yhdistetään kuitenkin nimenomaan Liverpoolin kannattajiin. Nykyään lause löytyy myös seuran tunnuksesta sekä kirjoitettuna yhden Anfieldin stadionille johtavan portin yläpuolelle. Se on nimetty seuran entisen managerin Bill Shanklyn mukaan ”Shankly Gateksi”. Shankly oli yksi ensimmäisistä henkilöistä, joka kuuli Gerry and the Pacemakersin levyttämän version ennen sen julkaisua. == Kappaleen levytettyjä versioita == Kappaleen ovat vuosien mittaan levyttäneet kymmenet artistit. Tunnetuimpia esittäjiä ovat Alicia Keys, Aretha Franklin, Barbra Streisand, Elvis Presley, Frank Sinatra, Johnny Cash, Kiri Te Kanawa, Louis Armstrong, Ray Charles, Gerry and the Pacemakers ja Pink Floyd. Jalkapalloaiheisena sen ovat tehneet muun muassa saksalainen Die Toten Hosen sekä italialainen Los Fastidios. Liverpoolin joukkue puolestaan levytti kappaleen 1975. Vuonna 1985 ”You’ll Never Walk Alone” ilmestyi useiden brittiläisten julkisuuden henkilöiden esittämänä hyväntekeväisyyssinglenä, jolla kerättiin rahaa Bradfordin katsomopalon uhreille. == Hyväntekeväisyys == Jerry Lewis esitti kappaleen Yhdysvalloissa lihassurkastumaa potevien ihmisten hyväksi pidetyn vuosittaisen Telethon-hyväntekeväisyyskeräyksen lopuksi vuosina 1966–2010. == Lähteet == Luokka:Yhdysvaltalaiset musiikkikappaleet Luokka:Kannatuslaulut Luokka:Vuoden 1945 kappaleet Luokka:Liverpool FC
Nälkäpeli – Matkijanärhi, osa 1

Nälkäpeli – Matkijanärhi, osa 1 () on vuonna 2014 ensi-iltansa saanut Francis Lawrencen ohjaama tieteisseikkailuelokuva, joka perustuu Suzanne Collinsin samannimiseen romaaniin vuodelta 2010. Matkijanärhi, osa 1 on Nälkäpeli- elokuvasarjan kolmas osa ja elokuvan Vihan liekit jatko-osa. Pääosissa ovat Jennifer Lawrence, Josh Hutcherson, Liam Hemsworth, Woody Harrelson, Elizabeth Banks, Julianne Moore, Philip Seymour Hoffman, Jeffrey Wright, Stanley Tucci ja Donald Sutherland. Elokuvan ensi-ilta oli Yhdysvalloissa 21. marraskuuta 2014. == Näyttelijät == == Tuotanto == 10\. heinäkuuta 2012 Lionsgate ilmoitti jakavansa kirjasarjan viimeisen osan Matkijanärhen kahteen osaan. Nälkäpeli – Matkijanärhi, osa 1 -elokuvan ensi-ilta on 21. marraskuuta 2014 ja Nälkäpeli – Matkijanärhi, osa 2 -elokuvan ensi-ilta on 20. marraskuuta 2015. === Kuvaukset === Elokuvan kuvaukset alkoivat 23. syyskuuta 2013 Atlantassa. Osa 1 kuvattiin samanaikaisesti Osan 2 kanssa. Elokuvassa Plutarch Heavensbeeta näyttelevä Philip Seymour Hoffman löydettiin kuolleena kotoaan New Yorkissa 2. helmikuuta 2014. Tuotantoyhtiö Lionsgate julkaisi tiedotteen, jonka mukaan Hoffman oli kuvannut kaikki kohtauksensa Osasta 1 ja hänellä oli viikko jäljellä Osan 2 kuvauksista. Lionsgaten mukaan elokuvan ensi-iltaa ei jouduta siirtämään, koska suurin osa Hoffmanin kohtauksista oli saatu kuvattua. == Julkaisu == Elokuvan virallinen teaser traileri julkaistiin 28. heinäkuuta 2014. == Vastaanotto == === Tuotto === Ensi-iltaviikonloppunaan elokuva tuotti Yhdysvalloissa 123 miljoonaa dollaria, joka on vuoden 2014 paras avaustulos, mutta silti vähemmän kuin kaksi edellistä Nälkäpeli-elokuvaa. Elokuva oli avausviikonloppunaan myös Suomen katsotuin. Sen näki ensimmäisen viikonlopun aikana yli 78 tuhatta katsojaa. === Arvostelut === Rotten Tomatoes -sivuston mukaan 223 arvostelun perusteella laskettuna kriitikoiden arvosteluista 65 prosenttia oli positiivisia. == Lähteet == == Aiheesta muualla == * * * * Luokka:Vuoden 2014 yhdysvaltalaiset elokuvat Luokka:Nälkäpeli-elokuvat Luokka:Francis Lawrencen ohjaamat elokuvat Luokka:Seulonnan keskeiset artikkelit
Risto Räppääjä ja liukas Lennart

Risto Räppääjä ja liukas Lennart on Risto Räppääjästä kertova suomalainen musikaalielokuva, jonka ensi-ilta oli helmikuussa 2014. Elokuvan on ohjannut Timo Koivusalo, ja käsikirjoitus perustuu osittain Sinikka ja Tiina Nopolan kirjoihin Risto Räppääjä saa isän (2011) ja Risto Räppääjä ja kaksoisolento (2013). Elokuvaa kuvattiin kesällä 2013 muun muassa Villilän studioilla Nakkilassa sekä Naantalin vanhassa kaupungissa. Risto Räppääjä ja liukas Lennart on Risto Räppääjä -sarjan neljäs elokuva. Edellisistä elokuvista poiketen elokuvan tuotti Artista Filmi, ja kaikki näyttelijät myös vaihtuivat. Elokuva palkittiin lokakuussa 2014 Saksassa Schlingelin kansainvälisillä lasten- ja nuortenelokuvien festivaalilla (Internationales Filmfestival Schlingel) parhaan eurooppalaisen lastenelokuvan palkinnolla. == Juoni == Elvi ja Rauha-täti saavat mielestään loistavan idean: heidän pitää löytää mies, joka olisi sopiva isähahmo Ristolle. Risto ei ole ideasta ollenkaan innoissaan, eikä myöskään heidän naapurinsa Lennart, joka on itse ihastunut Rauhaan. Päästääkseen Riston kiipelistä, Lennart yrittää luoda täydellisen miehen, joka täyttäisi Rauhan jatkuvasti muuttuvat toiveet. Pian Lennart saa huomata, ettei ole helppoa yrittää olla monta eri henkilöä yhtä aikaa. Kun vielä Elvi-tätikin ihastuu yhteen Lennartin luomista isähahmoista alkavat asiat mennä hulvattomasti solmuun. Tämä unohtumaton kesä on täynnä uskomattomia kiemuroita ja vauhdikkaita väärinkäsityksiä. == Näyttelijät == == TV-esitykset== Päivämäärä Kanava Katsojamäärä 28.8.2016 MTV3 311 000 26.12.2016 MTV3 31.12.2017 MTV3 18.5.2019 MTV3 7.8.2021 Sub 24.12.2022 Sub == Lähteet == Luokka:Timo Koivusalon ohjaamat elokuvat Luokka:Vuoden 2014 suomalaiset elokuvat Luokka:Risto Räppääjä -elokuvat
Kaipolan koulu

Kaipolan koulu on Jämsässä osoitteessa Kaipolan koulutie 3 toimiva ala-aste. Rehtorina toimii Jaana Kummala. Kaipolan koulu on rakennettu 1939, ja se on nykyisin vanhin koulukäytössä olevista koulurakennuksista. Kaipolan koulu muodostettiin vuoden 1950 koulupiirtojaossa. Aluksi koulu toimi vuokrahuoneistossa. Koulurakennuksessa oli tilaa myös 1960-luvulla Kaipolan keskikoululle. Rakennusta laajennettiin 1969, kun rakennettiin voimistelusali ja poikien käsityötilat. Koulu rakennettiin 1950-luvun tyyppikoulujen mukaisesti tiilirunkoisena, kohtalaisen matalana ja pitkänä rakennuksena. Luokkatilat jäsentyivät käytävärivien varrelle vierekkäin. Koulu on lakkautussuunitelmien kohteena syksyllä 2023 osana Jämsän kaupungin säästötoimenpiteitä. == Aiheesta muualla == * museo24 * Kaipolan koulu Luokka:Jämsän oppilaitokset
Gripenhielm

Gripenhielm oli ruotsalainen vapaaherrasuku. == Merkittäviä Gripenhielm-suvun henkilöitä == ===Ruotsi=== *Emund Gripenhielm, professori, runoilija ja valtioneuvos *Carl Gripenhielm, kartografi ja Ruotsin maanmittauslaitoksen ensimmäinen johtaja *Nils Gripenhielm, Ison Kopparbergin läänin maaherra *Axel Johan Gripenhielm, Västernorrlandin läänin maaherra *Emund Gripenhielm d.y., Lundin yliopiston rehtori Luokka:Sukunimet
Risku

Risku on suomalainen sukunimi, joka on muun muassa seuraavilla henkilöillä: * Ahti Risku (1910–1984), insinööri ja johtava virkamies, maanviljelysneuvos * Anneli Risku (s. 1954), pikaluistelija * Eemeli Risku (1880–1970), kansansoittaja * Elina Risku (s. 1992), pikaluistelija * Hanna Risku (s. 1967), kielitieteilijä, käännöstieteen professori * Johanna Lehtinen, o.s. Risku (s. 1979), kestävyysjuoksija * Juhani Risku (s. 1956), arkkitehti, akustikko ja teollinen muotoilija * Rainer Risku (s. 1958), jääkiekkoilija * S. E. Risku (1890–1982), kirjailija. Risku voi myös viitata saamelaisten perinteiseen rintaneulaan tai solkeen tai nepalilaiseen kylään.
Bewe TuusKi

Bewe TuusKi on 2012 perustettu tuusulalainen jääkiekkoseura, joka pelasi Suomen kolmanneksi korkeimmalla sarjatasolla Suomi-sarjassa. Seura muodostui vuonna 2012, kun tuusulainen KJT TuusKi ja helsinkiläinen Bewe yhdistyiväthttp://www.keski-uusimaa.fi/artikkeli/105864-kjt-tuuskin-manageri- teijo-jalonen-halusin-turvata-seuran-tulevaisuuden . Bewe TuusKi on tehnyt yhteistyötä kahden Mestiksen seuran Kiekko-Vantaan ja Keravan HCK:n kanssa. Bewe TuusKi oli kahdesti lähellä nousta Mestikseen kausien 2013–2014 ja 2014–2015 päätteeksi, mutta tavoite jäi haaveeksi. Kaudella 2015–2016 Bewe TuusKi muuttui lopulta KJT Edustukseksi ja Bewe toimi tuolloin taustatukena. Kaudella 2016–2017 Bewe ilmoitti lopettaneensa yhteistyön ja keskittyi jatkossa yhteistyöhön jääpalloseura Botnian kanssa. Bewe TuusKin sisääntulona soi Shinedown Diamond Eyes ja maalibiisinä The Concert (Seven Nation Army). === Menestys === Kausi Runkosarja Lopullinen O V JV H JH TM PM ME P 2012–2013 5 5 25 11 3 8 3 89 71 18 36 2013–2014 4 3 38 20 3 13 2 167 144 23 68 2014–2015 5 3 36 17 2 13 4 149 125 24 59 * Runkosarja tarkoittaa Bewe TuusKin sijoitusta runkosarjassa. * Lopullinen tarkoittaa Bewe TuusKin lopullista sijoitusta. == Kapteenit Suomi-sarjassa == * 2012–2013 Antti Suominen * 2013–2014 Teemu Sainomaa * 2014–2015 Lasse Malo ==Peliasu== Bewe TuusKi pelaa kotiottelunsa sini-puna-valkoisella paidalla, sinisillä housuilla, sini-puna-valko sukilla sekä valkoisen kypärällä. Vierasottelut joukkue pelaa valko-punaisella paidalla sekä samanvärisillä sukilla. == Tunnettuja pelaajia == === Joukkueessa pelanneet Suomi-sarjassa === * Iiro Mäntylä * Juuso Perttilä * Juho Perttilä * Lasse Malo * Saku Salmela * Eemeli Heikkinen * Lauri Lehvonen † * Teemu Sainomaa * Noora Räty * Joel Lehtinen == Lähteet == == Aiheesta muualla == * Bewe TuusKin sivut * Bewe Sportin sivut * TuusKi Hockey Official Luokka:Tuusulalaiset urheiluseurat Luokka:Suomalaiset jääkiekkoseurat
Sony Ericsson T630

Sony Ericsson T630 oli matkapuhelinvalmistaja Sony Ericssonin vuonna 2004 julkistama matkapuhelin. ==Lähteet== * Sony Ericsson T630 - GSMArena.com (englanniksi) * Sony Ericsson T630 - Puhelinvertailu.com T630 Luokka:Vuoden 2004 matkapuhelimet
Antero Manninen (muusikko)

Antero Manninen (s. 19. tammikuuta 1973) on suomalainen sellisti, joka tunnetaan muun muassa entisenä Apocalyptica-yhtyeen jäsenenä. == Aiheesta muualla == * * Luokka:Suomalaiset sellistit Luokka:Apocalyptica-yhtyeen jäsenet Luokka:Vuonna 1973 syntyneet Luokka:Elävät henkilöt
Tulkoon joulu

Tulkoon joulu on Pekka Simojoen sanoittama ja säveltämä jouluaiheinen kappale. Kappaleen ovat levyttäneet muun muassa JakarandaJakaranda: Lapsi ja tähti -CD levy, 1991, Petri Laaksonen, Musarit, Suvi Teräsniska ja Mikko Harju. Versio kappaleesta löytyy myös Raskasta joulua -kokoelmalevyltä. Kappale on myös julkaistu Kauneimmat joululaulut -tapahtuman laulutekstivihkossa, ja Nuoren seurakunnan veisukirjassa. ==Kappale== Simojoki on kertonut kappaleen taustasta, että "vaikka joulusta oli jo kaikki sanottu ja kirjoitettu, niin paluu lapsuuden joulumaisemaan synnytti kuitenkin uuden tekstisisällön." Hän kuvailee kappaletta näin: ”Se on ajatusten virta, eräänlainen sukellus lapsuusvuosien jouluihin, kuva siitä, mitä lauluntekijä haluaisi jouluna tehdä.". Kappaleen ensimmäinen versio syntyi Simojoen opiskellessa Lähetystalolla Helsingissä 1979–1980, mutta hän ei tuolloin julkaissut sitä kokonaan valmiiksi. Vuonna 1986 hän otti kappaleen uudestaan työn alle, kun yksi hänen Jakaranda-kuoronsa jäsenistä oli pyytänyt uutta joululaulua Kauneimmat joululaulut -tilaisuuteen. Sekä alkuperäisen laulun sanoitus että sävellys muuttuivat, etenkin säkeistöjen kohdalla. Kertosäkeen perusidea jäi kuitenkin laulun kantavaksi teemaksi. ==Lähteet== Luokka:Suomalaiset joululaulut
Etelä-Korean naisten jalkapallomaajoukkue

Etelä-Korean naisten jalkapallomaajoukkue edustaa Etelä-Koreaa kansainvälisissä naisten jalkapallon maajoukkuekilpailuissa. Se pelasi ensimmäisen ottelunsa Japania vastaan. Etelä-Korea on pelannut kolmasti MM- lopputurnauksessa. Vuonna 2003 se hävisi kaikki kolme otteluaan: Brasilialle 0–3, Ranskalle 0–1 ja Norjalle 1–7. Vuonna 2015 Etelä-Korea hävisi alkulohkossaan Brasilialle 0–2, pelasi Costa Rican kanssa tasapelin 2–2 ja voitti Espanjan 2–1. Joukkue sijoittui alkulohkossaan toiseksi ja selviytyi neljännesvälieriin, joissa se hävisi Ranskalle maalein 0–3. Etelä-Korea sai paikan vuoden 2019 MM-kilpailuihin sijoittumalla vuoden 2018 Aasian- mestaruuskilpailuissa viidenneksi. Lopputurnauksessa Etelä-Korea hävisi kaikki kolme otteluaan: Ranskalle 0–4, Nigerialle 0–2 ja Norjalle 1–2. Joukkueen ainoan maalin teki Yeo Min-ji. Joukkueen valmentajana toimi Yoon Deok-yeo. Etelä-Korea on sijoittunut Aasian-mestaruuskilpailuissa parhaimmillaan kolmanneksi vuonna 2003 sekä neljänneksi vuosina 1995, 2001 ja 2014. == Joukkue vuonna 2018 == # Nimi Ottelut Maalit Seura Maalivahdit Maalivahdit Maalivahdit Maalivahdit Maalivahdit 1 Yoon Young-guel 5 0 Gyeongju KHNP 18 Kang Ga-ae 9 0 Gumi Sportstoto 21 Kim Min-jeong 2 0 Incheon Hyundai Steel Red Angels Puolustajat Puolustajat Puolustajat Puolustajat Puolustajat 2 Park Cho- rong 4 0 Hwacheon KSPO 3 Kim Hye-yeong 9 1 Gyeongju Korea Hydro & Nuclear Power WFC 4 Kim Do-yeon 77 1 Incheon Hyundai Steel Red Angels 5 Hong Hye-ji 10 1 Changnyeong WFC 6 Lim Seon-joo 65 3 Incheon Hyundai Steel Red Angels 12 Jang Sel-gi 38 8 Incheon Hyundai Steel Red Angels 20 Kim Hye-ri 69 1 Incheon Hyundai Steel Red Angels Keskikenttäpelaajat Keskikenttäpelaajat Keskikenttäpelaajat Keskikenttäpelaajat Keskikenttäpelaajat 7 Lee Min-a 41 8 INAC Kobe Leonessa 8 Cho So-hyun 108 17 Avaldsnes IL 13 Lee Young-ju 22 2 Incheon Hyundai Steel Red Angels 15 Lee So-dam 43 4 Incheon Hyundai Steel Red Angels 22 Jang Chang 6 0 Korea University 23 Choi Ye-seul 1 0 INAC Kobe Leonessa Hyökkääjät Hyökkääjät Hyökkääjät Hyökkääjät Hyökkääjät 9 Jeon Ga-eul 87 35 Hwacheon KSPO WFC 10 Ji So-yun 99 45 Chelsea LFC 11 Jung Seol-bin 68 20 Incheon Hyundai Steel Red Angels 14 Choe Yu-ri 21 4 Gumi Sportstoto 16 Han Chae-rin 8 3 Hwacheon KSPO 17 Lee Geum-min 33 11 Gyeongju KHNP 19 Son Hwa-yeon 6 2 Changnyeong WFC == Lähteet == Luokka:Naisten jalkapallomaajoukkueet Naisten jalkapallomaajoukkue
Kalix BF

Kalix BF, Kalix Bandy (virallisesti Kalix Bandyförening) on ruotsalainen jääpalloseura. == Historia == Kalix Bandy perustettiin vuonna 1990 nimellä Kalix Nyborg BK kun seutukunnan kaksi jääpalloseuraa Nyborg SK ja IFK Kalix yhdistyivät uudeksi seuraksi. Kalix Bandy nimi otettiin käyttöön vuonna 2001. Seura oli ensimmäisen kerran Ruotsin korkeimman sarjatason eli silloisen jääpallon Allsvenskanin karsinnoissa keväällä 1993. Kalix Bandy karsi myös keväällä 2006, 2007 ja 2008 noususta Elitserieniin. Keväällä 2011 nousu tapahtui joukkueen voitettua Gustavsbergin. Kalix Bandy kuten myös naapurikaupunki Haaparannan HT Bandy ovat joutuneet kokemaan pitkät pelimatkat, sillä joukkueiden vastustajat niin Elitserienissä kuin Allsvenskanissa tulevat Tukholman pohjoispuolelta yli 500 kilometrin päästä. == Aiheesta muualla == * Joukkueen virallinen sivu Luokka:Ruotsalaiset jääpalloseurat Luokka:Kainuun kunta Luokka:Vuonna 1990 perustetut urheiluseurat
Cities in Motion

Cities in Motion on suomalaisen Colossal Orderin kehittämä ja Paradox Interactiven vuonna julkaisema strategiapeli. Pelin ideana on hallita omaa joukkoliikenneyritystä ja rakentaa joukkoliikennettä. Käytettävissä ovat metrot, linja-autot, raitiovaunut, lautat ja helikopterit. Pelille on julkaistu seuraaja Cities in Motion 2 vuonna 2013. == Vastaanotto == IGN antoi pelille arvostelussa arvosanan 7.0/10. == Lähteet == == Aiheesta muualla == * Luokka:Vuoden 2011 videopelit Luokka:Colossal Order Luokka:Strategiapelit Luokka:Suomessa kehitetyt videopelit Luokka:Kuljetussimulaatiopelit
Vaaleasilmäkutoja

Vaaleasilmäkutoja (Ploceus ocularis) on kutojien heimoon kuuluva varpuslintu. ==Levinneisyys== Vaaleasilmäkutojaa tavataan hajanaisella alueella Afrikan etelä-, keski ja itäosissa. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Kutojat
Mustakurkkukutoja

Mustakurkkukutoja (Ploceus nigricollis) on kutojien heimoon kuuluva varpuslintu. ==Levinneisyys== Mustakurkkukutojaa tavataan Afrikan länsi-, keski- ja itäosissa. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Kutojat
Pyövelikutoja

Pyövelikutoja (Ploceus alienus) on kutojien heimoon kuuluva varpuslintu. ==Levinneisyys== Pyövelikutojaa tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kutojat
Keltanaamakutoja

Keltanaamakutoja (Ploceus melanogaster) on kutojien heimoon kuuluva varpuslintu. ==Levinneisyys== Keltanaamakutojaa tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Keniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan harvinainen suurimmassa osassa levinneisyysaluettaan. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kutojat
Kapinkutoja

Kapinkutoja (Ploceus capensis) on kutojien heimoon kuuluva varpuslintu. ==Levinneisyys== Kapinkutojaa tavataan Lesothossa, Namibiassa, Etelä-Afrikassa ja Swazimaassa. Lajia on kuvattu yleisestä runsaslukuiseksi, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Kutojat
Angolankutoja

Angolankutoja (Ploceus temporalis) on kutojien heimoon kuuluva varpuslintu. ==Levinneisyys== Angolankutojaa tavataan Angolassa, Kongon demokraattisessa tasavallassa ja Sambiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Kutojat
Kultakutoja

Kultakutoja (Ploceus subaureus) on kutojien heimoon kuuluva varpuslintu. ==Levinneisyys== Kultakutojaa tavataan Afrikan itä- ja kaakkoisosissa. Lajia on kuvattu paikallisesti yleisestä runsaslukuiseksi. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Kutojat
Marcus Roberts

Marcus Roberts (s. 7. elokuuta 1963 Jacksonville, Florida) on yhdysvaltalainen jazzpianisti.AllMusic: Marcus Roberts Hän sokeutui 5-vuotiaana ja aloitti pianonsoiton itsenäisen opiskelun muutamaa vuotta myöhemmin. Muodollista opetusta hän sai 12-vuotiaasta alkaen. Häntä opetti Floridan osavaltionyliopistossa Leonidus Lipovetski. Opiskeluaikoinaan Roberts voitti monia kilpailuja ja palkintoja. Hän aloitti 21-vuotiaana kiertelyn Wynton Marsaliksen kanssa ja jatkoi sitä kuuden vuoden ajan.Marcus Roberts: About us Roberts on levyttänyt solistina ja erilaisten kokoonpanojen jäsenenä. Häneltä on ilmestynyt sinfoniaorkesterin kanssa tehtyjä levytyksiä alkaen Grammy- ehdokkuuden tuoneesta levystä Portraits in Blue (1996). Hän on saanut useita sävellystilauksia ja työskennellyt sovittajana. Hän teki sovituksen George Gershwinin pianokonsertosta ja kantaesitti sen orkesterin kanssa. Robertsin ensimmäinen oman levy-yhtiönsä kautta julkaisema levy oli New Orleans Meets Harlem, Volume 1 (2009). Roberts on opettanut nuorempia muusikkoja, joihin ovat lukeutuneet Jason Marsalis, Marcus Printup, Nicholas Payton, Ronald Westray, Vincent Gardner ja Roland Guerin. Kun Roberts ei ole kiertueella, hän asuu Tallahasseessa, ja hän kuuluu Floridan osavaltionyliopiston musiikkikoulun henkilökuntaan. Robertsin pianotrion banjotähti Béla Fleckin kanssa tekemän yhteistyön tuloksena syntyi albumi Across the Imaginary Divide (2012).The Guardian: Bela Fleck/Marcus Roberts: Across the Imaginary Divide – review == Lähteet == Luokka:Yhdysvaltalaiset jazzpianistit Luokka:Yhdysvaltalaiset säveltäjät Luokka:Yhdysvaltalaiset sovittajat Luokka:Vuonna 1963 syntyneet Luokka:Elävät henkilöt Luokka:Sokeat henkilöt
Isohaarakiitäjä

Isohaarakiitäjä (Panyptila sanctihieronymi) on kiitäjiin kuuluva varpuslintu. Lajia tavataan Väli-Amerikasta. ==Koko ja ulkonäkö== Kooltaan isohaarakiitäjä kasvaa noin 19-21 cm pitkäksi. Yleisväritykseltään lintu on musta. Lajilla on valkoinen silmäkulmajuova, kurkku ja kaulus niskassa. Siipien reunat ovat väriltään valkoiset. Isohaarakiitäjän siivet ovat pitkät ja sirpinmuotoiset. Pyrstö on haarautunut. Ulkonäöltään isohaarakiitäjä muistuttaa huomattavasti pikkuhaarakiitäjää (Panyptila cayennensis), mutta on tätä kookkaampi. ==Levinneisyys== Isohaarakiitäjää tavataan Meksikon eteläosista Costa Ricaan ja Nicaraguaan. Lajin elinympäristöä ovat puolikuivat ylängöt ja kosteat laaksot vuorten välissä. ==Lähteet== Luokka:Kiitäjälinnut
Tapani Kilpeläinen

Tapani Kilpeläinen (s. 1974, Kuopio) on suomalainen suomentaja ja tietokirjailija. Hän on suomentanut muun muassa Julian Bagginin, Gilles Deleuzen, Michel Foucault'n, Alexandre Kojèven, Julien Offray de La Mettrien, Michel Onfrayn, Leopold von Sacher-Masochin ja Miguel de Unamunon teoksia. Hän työskentelee niin & näin -kirjasarjan päätoimittajana. Kilpeläisen tietokirja Itsemurhan filosofia julkaistiin vuonna 2012. ==Teokset== * * * == Aiheesta muualla == Luettelo Tapani Kilpeläisen kontribuutioista niin & näin -lehteen ja niin & näin -kirjasarjaan niin & näin -lehden sivuilla. Luokka:Suomalaiset tietokirjailijat Luokka:Suomentajat Luokka:Vuonna 1974 syntyneet Luokka:Elävät henkilöt
Joes Teka

Joes Teka (s. 1995) on juontaja Summeri-televisio-ohjelmassa. Hän myös näytteli Uusi päivä -televisiosarjassa hahmoa nimeltä Veeti Susimaa lokakuusta 2013 marraskuuhun 2015. ==Roolit== *Kaaos – Will (2012)http://www.kotomedia.fi/kaaos/kaaos-homepage/ *Märät säpikkäät – kenialainen kilpajuoksija, jakso ”Suvi ja Kirste ja vähemmistöt” (2012) *Nöyryydestä – nuori mies (2012)http://www.imdb.com/title/tt3188280/fullcredits?ref_=tt_cl_sm#cast *Uusi päivä – Veeti Susimaa (2013–2015)http://yle.fi/uusipaiva/ Sokos Hotels televisiomainos 2018 syksy ==Lähteet== Luokka:Suomalaiset näyttelijät Luokka:Vuonna 1995 syntyneet Luokka:Elävät henkilöt
Operaatio Attila

Operaatio Attila oli toisessa maailmansodassa Saksan suunnitelma Vichyn Ranskan miehittämiseksi. Suunnitelmaa ehdotettiin jo vuonna 1940 jos Ranska uudelleenliittyisi liittoutuneisiin tai jos liittoutuneet nousisivat maihin Ranskan eteläosissa. Suunnitelman tarkoituksena oli myös ottaa haltuun Ranskan laivasto ja sen hallitsemat siirtomaat.Beevor 2012, 187 Alkuperäistä suunnitelmaa ei koskaan toteutettu, mutta vaihtoehtoinen suunnitelma (operaatio Anton), johon myös italialaiset osallistuivat, toteutettiin 11. marraskuuta 1942Beevor 2012, 448, 497 liittoutuneiden noustua maihin Pohjois- Afrikassa operaatio Soihdussa. Saksalaiset eivät kuitenkaan onnistuneet valtaamaan Ranskan laivastoa operaatio Lilassa amiraali Jean de Laborden määrättyä upottamaan Ranskan laivasto Toulonissa 27. marraskuuta. Adolf Hitler oli kuitenkin tyytyväinen siitä, ettei laivasto upotuksen seurauksena joutunut Charles de Gaullen tai Vapaan Ranskan laivaston käsiin. ==Lähteet== * ===Viitteet=== Attila Attila Luokka:Ranskan sotahistoria
Charles Tunnicliffe

Charles Frederick Tunnicliffe (1. joulukuuta 1901 – 7. helmikuuta 1979) oli englantilainen taidemaalari, joka erikoistui lintujen ja muiden eläinten maalaamiseen. Hän syntyi Langleyssa lähellä Macclesfieldiä. Taidemaalarin opiskelun hän aloitti Macclesfieldin taidekoulussa (Macclesfield School of Art) vuonna 1916. Samana vuonna hän sai stipendin Lontoossa sijaitsevaan Royal College of Art taideyliopistoon. Macclesfield heritage Tunnicliffesta tuli suosittu kirjojen kuvittaja. Niissä hän maalasi usein Cheshiren maisemia ja luontoa Macclesfieldin ympäristössä. Myöhemmin hänestä tuli Royal Society for the Protection of Birds (RSPB) järjestön lehden Bird Notes kansilehden kuvittaja. Tämän lisäksi hän teki joulu- ja onnittelukortteja. == Lähteet == Luokka:Englantilaiset taidemaalarit Luokka:Brittiläiset ornitologit Luokka:Vuonna 1901 syntyneet Luokka:Vuonna 1979 kuolleet Luokka:Englantilaiset kuvittajat
Kirsti von Boehm

Kirsti Sofia von Boehm, (o.s. Sihtola; 11. helmikuuta 1921 Ruokolahti – 11. kesäkuuta 2003 Helsinki) oli suomalainen lastenkirjailija ja musiikinopettaja. Kirsti von Boehmin vanhemmat olivat diplomi-insinööri Jalo Sihtola ja musiikinopettaja Ester Andersin. Hän oli naimisissa vuodesta 1943 taidemaalari Tuomas von Boehmin kanssa. Heidän lapsiaan ovat taidemaalarit Eero von Boehm ja Juhani von Boehm, arkkitehti Aarne von Boehm ja teologi, juristi Timo von Boehm.Kuka kukin on 1978, s. 84. Runeberg.org. Von Boehm työskenteli pianonsoitonopettajana Espoon musiikkiopistossa ja Sibelius-akatemiassa. __NOTOC__ == Teoksia == * Hopeakello. Kuvitus Helga Sjöstedt. Otava 1954 * Mirrin uni. Kuvitus Helga Sjöstedt. Otava 1954 * Pimpulan runo. Kuvitus Helga Sjöstedt. Otava 1954 * Sadepisarahelmet. Kuvataide, Helsinki 1955 * Seepran punaiset tohvelit: Satuja. Kuvitus Helga Sjöstedt. Otava 1958 * Hopeakello ja muita satuja. Otava 1979 == Lähteet == * Kirsti Sofia von Boehm (Sihtola) (1921–2003). Geni.com. * Tietoja kirjailija Kirsti v. Boehm:ista. Kysy kirjastonhoitajalta. === Viitteet === Luokka:Suomalaiset lasten- ja nuortenkirjailijat Luokka:Suomalaiset pianistit Luokka:Suomalaiset musiikkipedagogit Luokka:Vuonna 1921 syntyneet Luokka:Vuonna 2003 kuolleet
Kirsti Heporauta

Heidi Kirsti Kyllikki Funk-Heporauta (o.s. Järvinen; 6. helmikuuta 1921 Helsinki – 27. kesäkuuta 2002 Sveitsi)Bästätigung eines Todesfalls, Gemeinde 4713 Matzendorf, Sveitsi, Funk–Heporauta geb. Järvinen Heidi Kirsti Kyllikki, päivätty 26.1.2022 Matzendorf, kopio kuolintodistuksesta Funk-Heporaudan Geni- sivun lähdetiedoissa, viitattu 29.1.2022 oli suomalainen nuortenkirjailija. Funk-Heporauta asui vuodesta 1962 Sveitsissä. Hänen vanhempansa olivat insinööri Alfred Mikael Järvinen ja Heidi Emilia Stubb. Kirsti Heporaudan puolisot olivat Tuuri Heporauta 1943–1962 ja Friedrich Gottlieb Funk 1964–. Heporauta tuli ylioppilaaksi 1939 Helsingin yhteislyseosta. Hänellä oli opintoja Taideteollisuuskeskuskoulussa. == Teoksia == * Kihlajaisaamu : yksiosainen näytelmä. Seuranäytelmiä 474. Karisto 1946 * Tarina pojasta. Kotikasvatusyhdistys, Helsinki 1946 * Kohtalo tanssii ; kirj. Kirsti Heporauta, Anu Salkkila. LP-sarja 38. Lehtipalvelu, Helsinki 1948 * Odota minua, Anneli ; kirj. Kirsti Heporauta, Anu Salkkila. LP-sarja 33. Lehtipalvelu, Helsinki 1948 * Koulukodin tyttö : romaani. Vihreä kirjasto 1. WSOY 1952, 2. painos 1957 * Heiltä ei kysytty : romaani. WSOY 1954 * Sisarukset seikkailulla ; kuv. Heta Norres. Lasten toivekirjasto 11. WSOY 1955 * Elokuvakesä ; kuv. Leena Puranen. Lasten toivekirjasto 19. WSOY 1957 * Lapin aarteet. Nuorten toivekirjasto 131. WSOY 1960 * Valkoisen Sammakon vangit : seikkailu Nipponissa ; kuvittanut Yrjö Könni. Valistus, Helsinki 1963 == Toimitustöitä == * Kalevalaviesti ; toim. Elsa ja Kirsti Heporauta. WSOY / Kalevalaiset naiset / Suomen nuorison liitto / Elsa Heporaudan säätiö, Helsinki 1951 * Naisten tieto- ja taitokirja ; toim. Kirsti Heporauta. Kustannustalo, Helsinki 1960 == Suomennoksia == * Eric Linklater : Kesän hämärät hetket : romaani ; ruotsinkielisestä painoksesta suom. Kirsti Heporauta. Kustannustalo, Helsinki 1957 == Lähteet == * (Arkistoitu linkki) * Kirsti Heporauta, Kirjasampo.fi === Viitteet === Luokka:Suomalaiset lasten- ja nuortenkirjailijat Luokka:Vuonna 1921 syntyneet Luokka:Vuonna 2002 kuolleet
Eila Nieminen

Eila Sargit Nieminen (o.s. Piirikkälä; 13. helmikuuta 1921 Kuusankoski – 24. kesäkuuta 1994 Kuusankoski) oli suomalainen lastenkirjailija ja lotta.Suomen Kirjailijat 1945–1980, Nieminen, Eila Sargit, sivu 434, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Hän kävi kansakoulun ja ammattikoulun.Kymenlaakson kirjailijat Niemisen vanhemmat, kirvesmies Otto Piirikkälä ja Impi Piirikkälä (myös Piirikkilä), olivat työväenliikkeen ihmisiä. Otto oli ollut sisällissodassa ja sen jälkeen Riihimäellä vankilassa yleiseen armahdukseen asti. Isän kuoltua v. 1935 Niemisen täytyi jättää ammattikoulu ja mennä 14-vuotiaana Kymiyhtiölle töihin. Siellä hän oli alkuun tilapäisenä asiatyttönä ja pääsi myöhemmin kirjuriksi eri konttoreihin. Nieminen työskenteli Kymiyhtiössä vuosina 1935-1948 mutta oli tehtaalta poissa, lottatyössä, syksystä 1942 vuoden 1945 alkuun. Tammikuussa 1943 Nieminen kävi Viipurissa kanttiinikurssin. Rukajärven suunnalla hän toimi kanttiineissa emäntänä, kiersi lähiseudulla tuuraamassa lomille lähteviä, hoiti Tienhaaran sumppijunaa ja lauloi joskus viihdytyskiertueiden esiintyjien joukossa, myös rintamaradiossa. Sodan päätyttyä hän palasi Kuusankoskelle ja jatkoi työtään Kymiyhtiössä sekä avioitui Pentti Niemisen kanssa juhannuksena 1947, jonka jälkeen jättäytyi töistä. Nieminen kirjoitti paljon, omasta ja perheen elämästä, mutta myös fiktiota. WSOY julkaisi hänen saduistaan kirjan Perunapoika vuonna 1961. Nieminen harrasti posliinimaalausta, kuorolaulua, ja kaunokirjallisuutta. Hän kuoli juhannusaattona vuonna 1994. == Teoksia == * Perunapoika ; kuv. Maria Auerma. Lasten oma kirjasto 38. WSOY 1961 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Vuonna 1921 syntyneet Luokka:Vuonna 1994 kuolleet
Jason Marsalis

thumb|right|Jason Marsalis Jason Marsalis (s. 4. maaliskuuta 1977 New Orleans, Louisiana) on yhdysvaltalainen jazzrumpali ja -vibrafonisti.AllMusic: Jason Marsalis Hän on pianisti ja musiikinopettaja Ellis Marsaliksen nuorin poika. Veljessarjan muita tunnettuja muusikoita ovat vanhemmat veljet Branford, Wynton ja Delfeayo. Jason Marsalis aloitti rumpujensoiton 3-vuotiaana ja opiskeli 6-vuotiaana jo James Blackin johdolla. Valmistuttuaan New Orleans Center for the Creative Arts -high schoolista hän opiskeli Loyolan yliopistossa New Orleansissa.Marcus Roberts: Jason Marsalis Marsalis aloitti kiertämisen pianisti Marcus Robertsin kanssa marraskuussa 1994. Häntä kuullaan kaikilla vuoden 1995 jälkeen ilmestyneillä Robertsin levytyksillä, joilla tämä esiintyy trion, suurten yhtyeiden tai sinfoniaorkesterin kanssa. Omalla nimellään Marsalis on lisäksi tehnyt kolme albumia: Year of the Drummer (1998), Music in Motion (2000) ja Music Update (2009). Useilla levytyksillä hän on esiintynyt yhdessä isänsä kanssa. == Lähteet == Luokka:Yhdysvaltalaiset jazzrumpalit Luokka:Vibrafonistit Luokka:Vuonna 1977 syntyneet Luokka:Elävät henkilöt
Peter Stock

Peter Stock (s. 12. marraskuuta 1974 Söderfors) on ruotsalainen jääpalloilija, joka toimii pelaajavalmentajana Elitserienissä pelaavassa Kalix Bandyssa. Peter Stock pelasi eni vuodet Kalixin alueen Karlsborg BK:ssa, josta hän siirtyi syksyllä 1999 Suomen Bandyliigassa pelaavan Tornion Palloveikkojen keskikentälle. Hän oli voittamassa Suomen mestaruutta keväällä 2000. Syksyllä 2000 Stock siirtyi Elitserienin Skutskärs IF:ään, josta hän seuraavana vuonna siirtyi Uppsalaan Siriuksen riveihin kolmeksi kaudeksi. Syksyllä 2004 alkoi viisi kautta kestänyt ura Bollnäsin riveissä. Syksyllä 2005 Stock oli voittamassa Maailmancupia joukkueen riveissä. Vuonna 2009 Stock palasi kotiseudulleen ja jatkoi uraansa uudesa haaparantalais-torniolaisessa yhteisseurassa HT Bandy, jossa hän pelasi kaksi seuraavaa kautta, jolloin seura oli Elitserienissä. HT Bandy putosi kauden 2010-2011 päätteeksi Elitserienistä, ja Stock siirtyi Allsvenskanissa pelanneeseen naapurikaupungin Kalix Bandyyn. Kalix Bandyssä Stock siirtyi valmennuksen tueksi kaudella 2013 jatkaen kuitenkin pelaamistaan. ==Saavutukset== Seurajoukkueissa * Suomen mestari: 2000 Tornion Palloveikkojen riveissä, * Maailman Cup-mestari: 2005 Bollnäsin riveissä. == Lähteet == *International Bandy Database === Viitteet === Luokka:Ruotsalaiset jääpalloilijat Luokka:Vuonna 1974 syntyneet Luokka:Elävät henkilöt
Brian Cherney

Brian Cherney (s. 4. syyskuuta 1942 Peterborough, Ontario) on kanadalainen säveltäjä ja musiikkikirjailija. Hän valmistui musiikin maisteriksi vuonna 1967 ja sai filosofian tohtorin arvon 1974. Hän opiskeli The Royal Conservatory of Musicissa pianonsoittoa Margaret Miller Brownin sekä Jacques Abramin ja sävellystä Samuel Dolinin johdolla. Maisterintutkintoaan varten hän sävelsi teoksensa Variations for Orchestra John Weinzweigin valvomana. Vuosina 1966–1969 Cherney osallistui Darmstadtissa György Ligetin, Karlheinz Stockhausenin, Mauricio Kagelin ja muiden luennoille. Hän opetti teoriaa ja sävellystä Victorian yliopistossa vuosina 1971–1972 ja aloitti tämän jälkeen samojen aineiden opettamisen McGill-yliopistossa. Cherneyn kirjoitusten joukossa on ainoa huomattava Harry Somersille omistettu elämäkertateos (1975).The Canadian Encyclopedia: Brian Cherney Cherneyn sävellysten joukossa ovat Mobile (sarja, 1960-luvulta), Jousikvartetto nro 2 (1970, McMaster- palkinto kamarimusiikkisävellyksestä 1971), Tangents I sellolle (1975), Jousitrio (1976), Group Portrait - with Piano (1978), Playing for Time (1981), In Stillness Ascending, Illuminations ja Into the Distant Stillness (1984). Varhaisiin teoksiinsa Cherney sai vaikutteita 1900-luvun alkupuoliskon avantgardesta. 1980-luvun teoksissa Debussyn vaikutus kasvoi huomattavaksi. Se kuuluu Cherneyn orkestroinnissa, pianotekstuurissa ja yleisessä värissä. Cherneyn Jousitrio ja Into the Distant Stillness saivat tunnustusta kansainvälisessä säveltäjärostrumissa Pariisissa; ensin mainittu sai jaetun ensimmäisen sijan. Vuonna 1985 Cherney voitti Jules Léger -palkinnon uudesta kamarimusiikista teoksellaan River of Fire. Cherneyn musiikkia on esitetty ja lähetetty Kanadan lisäksi Yhdysvalloissa, Etelä-Amerikassa, Japanissa, Euroopassa ja Israelissa. Cherneyn veli on oboisti Lawrence Cherney. == Lähteet == Luokka:Kanadalaiset säveltäjät Luokka:Musiikkikirjailijat Luokka:Vuonna 1942 syntyneet Luokka:Elävät henkilöt
Lawrence Cherney

Lawrence Cherney (s. 1. toukokuuta 1946 Peterborough, Ontario) on kanadalainen oboisti. Hän opiskeli vuosina 1959–1964 Perry Baumanin johdolla The Royal Conservatory of Musicissa. Tämän jälkeen hän aloitti filosofian opinnot Toronton yliopistossa; hän sai vielä samanaikaisesti niiden kanssa opetusta Baumanilta. Cherney lähti Ford Foundationin apurahan (1966) ja Canada Councilin palkinnon (1967–1970) turvin Yhdysvaltoihin opiskelemaan John Mackin, Ray Stillin ja muiden johdolla.The Canadian Encyclopedia: Lawrence Cherney Cherney oli National Arts Centre Orchestran alkuperäisjäsen (1969–1972) ja oli mukana perustamassa myös York Winds -kokoonpanoa, johon kuului vuosina 1972–1982. Hän on esiintynyt York Windsin kanssa ja vuodesta 1982 lähtien solistina laajalti Kanadassa, Yhdysvalloissa, Euroopassa ja Israelissa. Hän on esiintynyt myös monien muiden kokoonpanojen, kuten Vancouverin CBC-orkesterin ja Manitoban kamariorkesterin kanssa. Cherney tunnetaan sekä perinteisen ohjelmiston että nykymusiikin tulkitsijana. Hän on omistautunut uudelle kanadalaiselle ohjelmistolle, ja hän on tilannut tai kantaesittänyt kymmeniä teoksia kanadalaisilta, eurooppalaisilta ja yhdysvaltalaisilta säveltäjiltä. Vuonna 2009 Cherney sai nimityksen Canadian Music Centren lähettilääksi. Hän pääsi Kanadan ritarikuntaan vuonna 2003.Soundstreams: History Cherney perusti vuonna 1981 konserttisarjan Music at Sharon, jonka ensimmäinen taiteellinen johtaja hän oli. Hän on opettanut oboensoittoa ja kamarimusiikkia Ottawan yliopistossa, Yorkin yliopistossa, The Royal Conservatory of Musicissa ja Toronton yliopistossa. Hänen veljensä on säveltäjä Brian Cherney. == Lähteet == Luokka:Kanadalaiset oboistit Luokka:Vuonna 1946 syntyneet Luokka:Elävät henkilöt
Carlo Senoner

Carlo Senoner (s. 24. lokakuuta 1943 Selva di Val Gardena, Bolzanon maakunta, Italia) on italialainen alppihiihtäjä, pujottelun maailmanmestari. Senoner sijoittui Squaw Valleyn olympialaisissa 1960 pujottelussa 13:nneksi ja suurpujottelussa 17:nneksi. Chamonix'n MM-kilpailuissa 1962 hän oli alppiyhdistetyssä neljäs ja suurpujottelussa kuudes. Hän voitti pujottelun maailmanmestaruuden Portillon MM-kilpailuissa 1966. Senoner sijoittui maailmancupin osakilpailussa parhaimmillaan viidenneksi Berchtesgadenin pujottelussa tammikuussa 1967. == Lähteet == Luokka:Italialaiset alppihiihtäjät Luokka:Vuonna 1943 syntyneet Luokka:Elävät henkilöt